कहा- हेल्थ और डेवलपमेंट सेक्टर में भारत की ग्रोथ को लेकर पहले से ज्यादा पॉजिटिव हूं
Prime Minister Narendra Modi  Bill Gates Meeting Update अमेरिकी बिजनेसमैन बिल गेट्स ने शुक्रवार को भारत में प्रधानमंत्री नरेंद्र मोदी से मुलाकात की।
अमेरिकी बिजनेसमैन बिल गेट्स ने शुक्रवार को भारत में प्रधानमंत्री नरेंद्र मोदी से मुलाकात की। उन्होंने हेल्थ, क्लाइमेट चेंज, G20 प्रेसिडेंसी समेत कई मुद्दों पर बातचीत की। इस मुलाकात के बारे में बिल गेट्स ने अपने ऑफिशियल ब्लॉग ‘गेट्सनोट्स’ में लिखते हुए भारत की तारीफ की।
उन्होंने लिखा कि मैं इस हफ्ते भारत में हूं। ऐसे समय में जब दुनिया कई चुनौतियों से घिरी है, भारत जैसी डायनामिक और क्रिएटिव जगह पर होना प्रेरणादायक है। भारत दुनिया को दिखा रहा है कि जब इनोवेशन में इन्वेस्ट किया जाता है तो क्या-क्या संभव हो सकता है। मैं हेल्थ, डेवलपमेंट और क्लाइमेट चेंज के सेक्टर में भारत की ग्रोथ को लेकर पहले से ज्यादा पॉजिटिव हूं। मैं उम्मीद करता हूं कि भारत इस ग्रोथ को जारी रखेगा और अपने इनोवेशन दुनिया के साथ शेयर करता रहेगा।
गेट्स ने भारतीय कोरोना वैक्सीन और हेल्थकेयर सिस्टम को सराहा 
बिल गेट्स ने कहा कि प्रभावी, सुरक्षित और सस्ती कोरोना वैक्सीन बनाने की भारत की अद्भुत क्षमता सराहनीय है। इन वैक्सीन ने लाखों लोगों की जिंदगी बचाई और दुनियाभर में दूसरी बीमारियां फैलने से रोका। यह खुशी की बात है कि कुछ वैक्सीन बनाने में गेट्स फाउंडेशन भी भारत का सहयोग कर पाया।
उन्होंने लिखा, ‘भारत ने न सिर्फ जीवनरक्षक वैक्सीन बनाई, बल्कि उन्हें डिलीवर करने में भी बेहतरीन काम किया। भारत के पब्लिक हेल्थ सिस्टम ने Co-WIN नाम के ओपन सोर्स प्लेटफॉर्म के जरिए कोरोना वैक्सीन की 220 करोड़ डोज डिलीवर कीं। इस प्लेटफॉर्म के जरिए करोड़ों लोगों ने वैक्सीन लगवाने का अपॉइंटमेंट लिया और वैक्सीन लगने के बाद उन्हें डिजिटल सर्टिफिकेट भी मिला। पीएम मोदी का मानना है कि CO-WIN दुनिया के लिए एक उदाहरण है और मैं उनकी बात से सहमत हूं।’
डिजिटल पेमेंट्स से 30 करोड़ लोगों को मिले इमरजेंसी पेमेंट
गेट्स ने लिखा कि महामारी के दौरान भारत ने डिजिटल पेमेंट्स को अपनाया। 30 करोड़ लोगों को इमरजेंसी डिजिटल पेमेंट मिले। इनमें 20 करोड़ महिलाएं शामिल हैं। यह सिर्फ इसलिए मुमकिन हो पाया क्योंकि भारत ने आर्थिक समावेश को अपनी प्रायोरिटी बनाया और डिजिटल ID सिस्टम (आधार) और डिजिटल बैंकिंग के इनोवेटिव प्लेटफॉर्म्स में निवेश किया। इससे साबित होता है कि फाइनेंशियल इन्क्लूजन बेहतरीन इन्वेस्टमेंट है।
डिजिटल टेक्नोलॉजी की मदद से सरकारें बेहतर काम करती हैं
बिल गेट्स ने लिखा कि गति शक्ति प्रोग्राम इस बात का सटीक उदाहरण है कि डिजिटल टेक्नोलॉजी की मदद से सरकारें बेहतर तरीके से काम कर सकती हैं। यह प्रोग्राम रेल और रोड समेत 16 मंत्रालयों को डिजिटली जोड़ता है ताकि ये मंत्रालय इन्फ्रास्ट्रक्चर प्रोजेक्ट्स के अपने प्लान को एक-साथ लेकर चल सकें और भारतीय साइंटिस्ट्स और इंजीनियर्स का काम तेजी से आगे बढ़ सके।
भारत के इनोवेशन दुनिया की मदद कर रहे हैं
गेट्स ने लिखा कि भारत की G20 प्रेसिडेंसी यह हाईलाइट करने का बेहतरीन मौका है कि कैसे देश में किए गए इनोवेशन दुनिया की मदद कर सकते हैं। भारत के सभी प्रयासों में उनकी मदद करना, खासतौर पर भारत की डिजिटल ID और पेमेंट सिस्टम को दूसरे देशों तक ले जाना गेट्स फाउंडेशन की प्राथमिकताओं में शामिल है।
ये खबरें भी पढ़ें...
बिल गेट्स ने भारत को भविष्य की उम्मीद बताया, बोले- बड़ी चुनौतियों से निपटने में सक्षम है यह देश
माइक्रोसॉफ्ट के को-फाउंडर बिल गेट्स ने अपनी इस भारत यात्रा से पहले एक ब्लॉग लिखा था। इस ब्लॉग में भी उन्होंने भारत की जमकर तारीफ की थी। गेट्स ने अपने ब्लॉग में लिखा कि एक देश के तौर पर भारत भविष्य की उम्मीद देता है। भारत ने साबित कर दिया है कि वह बड़ी चुनौतियों से एक बार में निपट सकता है। पूरी खबर यहां पढ़ें...
रतन टाटा और सचिन तेंदुलकर से मिले बिल गेट्स:चाइल्ड हेल्थकेयर, डायग्नॉस्टिक और न्यूट्रिशियन को लेकर बात की
माइक्रोसॉफ्ट के को-फाउंडर बिल गेट्स भारत के दौरे पर हैं। बुधवार को उन्होंने टाटा संस के मानद चेयरमैन रतन टाटा और वर्तमान चेयरमैन नटराजन चंद्रशेखरन से मुलाकात की। इससे पहले मंगलवार को गेट्स पूर्व भारतीय दिग्गज क्रिकेटर सचिन तेंदुलकर, RBI गवर्नर शक्ति कांत दास और महिंद्रा ग्रुप के चेयरमैन आनंद महिंद्रा से भी मिले थे। पूरी खबर यहां पढ़ें...